Jóhanna Sigríður Árnadóttir frá Vilborgarstöðum fæddist 9. júlí 1864 og lést 7. febrúar 1938 . Foreldrar hennar voru Árni Níelsson vinnumaður , hagyrðingur á Löndum , f. 18. júní 1842 , d. 11. desember 1864 , og barnsmóðir hans Vigdís Jónsdóttir frá Vilborgarstöðum , f. 10. júní 1845 . Faðir Jóhönnu Sigríðar lést nokkrum mánuðum eftir fæðingu hennar . Hún var á 1. ári með vinnukonunni móður sinni á Löndum í lok árs 1864 , með henni á Vilborgarstöðum 1865 , með móður sinni nýgiftri á Fögruvöllum 1866 , með henni og Árna á Vilborgarstöðum 1867 og enn 1870 . Árni drukknaði af Gauki 1874 og Jóhanna Sigríður var 10 ára léttakind í Helgahjalli hjá Þuríði Sigurðardóttur húsfreyju og Magnúsi Kristjánssyni mormónum í lok ársins , en ekkjan móðir hennar var þá vinnukona í Vanangri með Hildi hjá sér . Þá var Jóhanna Sigríður léttakind hjá þeim á Löndum 1875 , léttstúlka hjá þeim í Dölum 1876 og 1877 , fósturbarn þar 1878 . Jóhanna Sigríður fluttist til Eyrarbakka með þeim Þuríði og Magnúsi 1879 , var fósturbarn hjá þeim í Ölhól í Stokkseyrarsókn 1880 . Hún fluttist þaðan að Fagurlyst 1881 og fór þaðan til Utah 1883 . Jóhanna Sigríður var þrígift og eignaðist fjölda barna .